open-index/open-wikipedia-markdown huggingface dataset:
Anne-Marie Goumba

**Anne-Marie Goumba** (wavutse ku ya 9 Ukwakira 1954), ni umwe mu bagize Inteko ishinga amategeko ya Repubulika ya Centrafrique kandi ni umwe mu bagize Inteko ishinga amategeko ya Pan-Afurika kuva muri Repubulika ya Centrafrique . Ni umupfakazi wuwahoze ari umunyapolitiki muri Repubulika ya Centrafrique Abel Goumba .

## Ubuzima bwo hambere
Anne-Marie Mbakondo yavutse ku ya 9 Ukwakira 1954 i Nyanza, mu Rwanda . Yabanje kwiga amashuri makuru muri École Normale Supérieure i Save, mu Rwanda, mbere yo gukomeza kwiga muri Université Catholique d'Afrique Centrale . Nyuma yaje gukora umurimo wo kwigisha nka mwarimu mu ishami ry’ubuvuzi rya Butare hagati ya 1973 na 1977. Agezeyo, yahuye na Abel Goumba, na we wari umwarimu ku bibazo by'ubuzima rusange, nyuma amugira umugore. 

## Umwuga wa politiki
Umugabo we yari amaze igihe kinini avugurura ibya politiki  muri Repubulika ya Centrafrique, yashinze icyaje guhinduka ishyaka rya Patriotic Front for Progress. Na we yashyigikiye imirimo ya FPP, kandi ahagarara mu matora rusange yo muri Repubulika ya Centrafrique ya 2005 maze atorerwa kuba umudepite mu karere ka gatanu ka Bangui namajwi 37.32% mu matora yo ku ya 8 Gicurasi. Muri ayo matora , umugabo we ntiyabashije gutsinda. Amaze kujya munteko ishinga amategeko ya Repubulika ya Centrafrique, yatowe nk'uhagarariye Repubulika ya Centrafrique  mu Nteko ishinga amategeko ya Pan-Afrika. Muri Mutarama 2015, yashimye ibikorwa byo kubungabunga amahoro bikorwa n'u Rwanda, avuga ko mu gihe amaze imyaka 30 muri Repubulika ya Centrafrique, atigera yibagirwa ko yavuye mu Rwanda. Ni umuhuzabikorwa w’umuryango utegamiye kuri Leta witwa Les Flamboyants, ushaka gukumira ihohoterwa rikorerwa abagore n’abana.

## Amashakiro
Electric skateboard

Amashanyarazi ya skateboard numuntu utwara abantu ashingiye kuri skateboard. Umuvuduko mubisanzwe ugenzurwa nintoki zidafite intoki zifata kure cyangwa kugendana uburemere bwumubiri hagati yimbere yubuyobozi kugirango bugende imbere ninyuma kugirango feri. Kubijyanye nicyerekezo cyurugendo iburyo cyangwa ibumoso, birahindurwa muguhindura ikibaho kuruhande rumwe cyangwa kurundi. Itondekanya ryibibaho byamashanyarazi (urugero niba byujuje ibisabwa nk ) kandi byemewe gukoreshwa mumihanda cyangwa kaburimbo biratandukanye mubihugu.

**Ubwoko bwa Skatebo Yamashanyarazi**

Hariho ubwoko bubiri bwibanze bwa skateboard yamashanyarazi kumasoko.

* Ikibaho kirekire - Nibyiza kubagenzi.
* Cruisers - Nibyiza gukora urugendo rurerure.

**[https://web.archive.org/web/20220508213451/https://lumbuy.com/the-fastest-electric-skateboard-reviews/ Fastest Electric Skateboard]**

Buri mwaka ushize utujyana mubihe bigezweho, bidukeneye guhindura imibereho yacu. Wigeze wumva bavuga ngo, "Ibibazo bigezweho bikeneye ibisubizo bigezweho" cyangwa "Ibihe bigezweho bikenera ibikoresho bigezweho?" Isi igenda yerekeza kubikoresho byikora byikora, nawe ugomba kubikora. Uyu munsi twakusanyije amakuru kuri kimwe mubintu bigezweho. Nibyo skateboard yamashanyarazi yihuta kwisi.

**Umutekano**

Ububiko busanzwe bwo gucuruza nkibyavuye muri Evolve na Boosted burashobora kugera kumuvuduko wo hejuru wa 20-25mph (32-40kph) muburyo bwihuse, mugihe imbaho ninzobere zishobora kwubakwa na moteri ikomeye cyane kumuvuduko wa 50mph (80kph ) no hanze yacyo. Feri isanzwe ishyirwa mubikorwa nka Dynamic feri / Gufata feri biva mumuziga winyuma gusa kandi intera ihagarara irashobora gutandukana cyane hagati ya moteri niziga / ipine.

Habayeho impanuka nyinshi zica zirimo amashanyarazi ya skateboard hamwe na konti nyinshi zo gusura ibitaro. Ibikoresho byawe birinda harimo ingofero, ivi, inkokora hamwe nudupapuro twamaboko birasabwa kugenda byihuse.
Laetitia Umutoni

Laetitia Umutoni ni umunyamakuru Akaba afite imyaka 24 

## Umwuga
Umutoni kuri ubu ukorana na High Media, isosiyete ikora ibijyanye no gutunganya amashusho, gufotora no gushushanya.Umutoni ni umwe mubagize itsinda riigira inama abakobwa bato mumashuri atandukanye. Iri tsinda kandi rirasaba imisanzu y'amafaranga yo gutera inkunga abakobwa bamwe biga.Umutoni yashishikarijwe kwinjira mu itangazamakuru kuko yakundaga ibyo yabonye kuri TV akumva kuri radiyo. Icyakora, yagize isoni akiri umwana kandi ababyeyi be bahoraga bamuburira ko atazabikora nkumunyamakuru Ugira isoni Umutoni ni umwe mubagize itsinda rigira Inama  abakobwa bato mumashuri atandukanye. Iri tsinda kandi rirasaba imisanzu y'amafaranga yo gutera inkunga abakobwa bamwe biga.

## Ibihembo
Yahawe igihembo n' Imbuto Foundation mu 2010 nyuma yo kugaragara mu bakobwa bitwaye neza. nyuma yoguhabwa icyigihembo yarishimye cyane avuga kobimutunguye ahunya agira at :“Nakubye kabiri imbaraga zanjye kuko nashakaga kuba indashyikirwa cyane no kwereka abandi bakobwa ko bashobora kubikora kimwe no gushimira abantu bampaye. Sinifuzaga kubatenguha.Yihatiye kuba ku isonga ry’ishuri rye kandi arabigeraho arangije afite itandukaniro n’ishuri ry’itangazamakuru muri kaminuza yu Rwanda.Intsinzi ye ayitirira amahugurwa atandukanye yakuye muri Imbuto Foundation, harimo ubuhanga bwo kuvuga mu ruhame, kuyobora ibiganiro mpaka n'ubuhanga bwo kuyobora.

## Aho yize
Amashuri abanza yayize mu mujyi yavukiyemo mu Karere ka Rubavu kuri Groupe Scolaire de Gisenyi.Nyuma yinjiye muri Ecole d'Arts de Nyundo mu burezi bwe bwo mu rwego rwiciro rusunga hamwe nicyo bita A' level  mu buvanganzo, aho yize icyongereza n'Igifaransa.

### Referances
Gutera Amashyamba

Reta y'uRwanda ibinyujije muri minisiteri y'ibidukikije yatangije gahunda yo gutera amashyamba gusigasira ahari kubungabunga amashyamba ya kimeza ndetse ni ikengerezo za yo guhana abangiza amashya no gushyigikira abantu bafite umuhate mu gutera amashyambau Rwanda muri rusange rufite amashyamba ari ku buso bwa hegitari 724,666 ari byo bingana na 30.4%

Ibiti biteye mu Rwanda, 30%   ari ibivangwa n’imyaka kandi hakaba hari gahunda yo kubyongera ku buryo muri 2024 bizaba bigeze kuri 85% no kongera ubuso buteyeho amashyamba .

## Intego y'uRwanda mu kongera amashyamba
Reta y'uRwanda ibinyujije mu kigo  cy’igihugu gishinzwe amashyamba kivuga ko u Rwanda rufite intego yo gusubiranya ibice byangiritse bidafite amashyamba no kongera aho yagabanutse, gusarura no gutera andi mashyamba aho atigeze hagamijwe kuyongera.

## Umumaro w' amashyamba ku bidukikije n'urusobe rw'Ibinyabuzima

Amashyamba abumbatira urusobe rw'Ibinyabuzima ndetse  n'ibimera muri rusange , amashyamba afite umumaro mu guhangana n'ingaruka z'imihindagurikire y'ibihe no guhangana na amapfa nko mugihe cyi izuba cyangwa imvura nyishi muri rusanga.

## Amashakiro
Juliet Kabera

Juliet Kabera ni Umuyobozi mukuru w'ikigo gishinzwe gucunga ibidukikije mu Rwanda.

## Umwuga
Juliet Kabera numuyobozi wikigo gishinzwe Kurinda Ibidukije Mu Rwanda (REMA ) , Akaba yarashyizweho muri Gicurasi 2020. Mbere yo gushyirwaho, yari afite umuyobozi mukuru w’ibidukikije n’imihindagurikire y’ibihe muri Minisiteri y’ibidukikije. Nyakanga . Juliet yabaye Umuyobozi wa Komite Nyobozi y'Ikigega Cyinshi cya Protokole ya Montreal mu mwaka wa 2019/2020.

## Amashuri Yize
Juliet KABERA yahawe impamyabumenyi ya Bachelor muri  Siyanse  yize ibijyanye na Biochemie yakuye muri kaminuza ya Makerere Kampala, muri Werurwe 2002, naho muri Kamena 2020 arangiza Masters muri Conservation MBA muri kaminuza Nyafurika y'Ubuyobozi.

## Icyo Avuga muguca Amashashi Mu Rwanda
Kabera yavuze ko uburambe bw’imyanda ya pulasitike bwagaragaje akamaro k’ubufatanye bw’igihugu, uturere ndetse n’amahanga mu rwego rwo kurwanya umwanda.Ati: "Nyuma y'ibiganiro bikomeye mu mezi ashize, twishimiye intambwe imaze guterwa mu rwego mpuzamahanga rwemewe n'amategeko ku bijyanye no kwanduza plastike".

Umushinga w’icyemezo uremera imiterere y’imipaka y’ikibazo cy’umwanda wa pulasitike kandi ko ari ngombwa kuwukemura aho uturuka.Yavuze ko hakenewe gushyirwaho amategeko akomeye na politiki haba ku rwego rw'igihugu ndetse no ku isi hose, agira ati: “Kubera ko umwanda wa plastike ari ikibazo cyambukiranya imipaka, dushobora kugikemura dukorera hamwe.”

### '''Referances'''
Mutimura Christine Wekesa

Ni Umunyamategeko w’umunyarwandakazi

## Ibyo wamumenyaho
Mutimura Christine Wekesa  yari ku rutonde rw’abakandida 35 b’abahanga mu by’amategeko bemejwe n’Inama y’abaminisitiri ba EAC (East African Community). yateranye kuwa 4-6 Mata 2022.

Mutimura yakoze mu bunyamabanga bwa (East African Community)EAC ari umuyobozi mukuru ushinzwe iby’amategeko.    

Mutimura Christine Wekesa  yarahiriye inshingano mu gihe (East African Community Justice ) EACJ idafite umwanditsi kuko Yufnalis Okubo, yagiye mu kiruhuko cy’izabukuru kuwa 31 Werurwe 2022 afite imyaka 60. Bivuzeko ko azaba akora inshingano z’umwanditsi mukuru mu gihe hagishakishwa umwanditsi mukuru.  Umuhango wo kurahiza Mutimura wabereye i Arusha muri Tanzaniya ku cyicaro cy’urukiko rwa (East African Community)EAC, uyoborwa na Perezida warwo Nestor Kayobera n’abandi bacamanza. Ni inshingano nshya z’umwanditsi wungirije w’Urukiko rw’Umuryango wa Afurika y’Iburasirazuba EAC(East African Community Justice).

## Ibindi binyamakuru bimuvugaho
Nyandungu Eco-Tourism Park Project

N'Umushinga washizweho kugirango barebe banashire mubikorwa ikigo gishya aricyo Pariki Nyandungu .

## Uko byakozwe

Kuva muri Nzeri 2018, Minisiteri y’ibidukikije yabinyujije mu kigo gishinzwe imicungire y’ibidukikije mu Rwanda (REMA) yaririmo gutegura Pariki y’imyidagaduro y’igishanga i Nyandungu, kugira ngo itange ahantu ho kwidagadurira mu mijyi, igarure imikorere y’amazi y’igishanga no kongera urusobe rw’ibinyabuzima.Muntangiriro, umushinga wateguwe kurangira mubice bibiri, icyiciro cya mbere cyatangiye kuva 2016 kugeza 2018 cyarimo kwiga no gutegura umushinga, mugihe icyiciro cya kabiri cyatangiye kuva 2018 kugeza 2020 cyari kigamije kwibanda kubikorwa byo kubaka.Ibikorwa byumushinga byarahagaze kubera kongera gukora neza umushinga no guhindura ikigo cyashyiraga mubikorwa byumushinga, kuko nta buhanga bwari bufite bwo gutunganya ubusitani.

## Icyabiteye
Impamvu zahagaritse  ibikorwa byumushinga harimo imvura idasanzwe itunguranye yateje imyuzure ikabije igira ingaruka kubikorwa byumushinga ndetse no gufunga icyorezo cya Covid-19 hamwe nakazi kashyizweho na leta kugirango ikumire ikwirakwizwa rya coronavirus.Izi mbogamizi zagize ingaruka kubikorwa byumushinga kandi ziyandikisha gutinda kumezi 8, kurugero ko bitazarangira muri 2020 nkuko byari byateganijwe.Ariko, inama hagati ya REMA, rwiyemezamirimo nu mucungezi wibikorwa byumushinga byarangiye wongereye andi mezi atandatu.

## References
Umwali Aurore

Izina ryabaye ikimenyabose ni Claire[cyangwa Kerere], umukobwa wa Kankwanzi  na Bushombe bo mu Ikinamico Urunana, amazemo imyaka irenga cumi n’ibiri amazina ye nyakuri ni **Umwali Aurore**.

## Ubuzima
**claire** cyangwa **Kerere** Ubusanzwe yitwa **Umwali Aurore** akaba yaramamaye nka Claire mu ikinamico urunana yanyuraga kuri BBC , , iri zina ni naryo abaturanyi bamuhamagara iwabo i Nyamirambo kuri 40. Yatangiye gukina Urunana yiga mu kiburamwaka mu mwaka wa 2005.Icyo gihe ajya gukina Urunana ntiyari azi ibyo arimo neza nk’umwana wari umaze igihe gito atangiye kwiga kugenda no guca akenge. Yinjiye mu ikinamico ajyanwe n’umubyeyi we Muhutukazi Marie Mediatrice [uwo bakinana nka Kankwanzi [Muhutukazi Marie Mediatrice] ari na we  umubyeyi we mu Runana]. Umwali Aurole, ubu yiga mu umwaka wa kane mu ishuri rya Saint Philippe Gikondo riherereye m'Umurenge wa Kigarama mu akarere ka kicukiro, mu ishami ry’ibaruramari. Yavukiye mu umujyi wa Kigali, i Nyamirambo aho ni mu akarere ka Nyarugenge ari naho abana n’umubyeyi we Muhutukazi Marie Mediatrice [**Kankwanzi**].

## Gukina Ikinamico

**Umwali  Aurore** w’imyaka 17 avuga ko atajya agorwa no gukina ari umukobwa  wo mu cyaro, icyamufashije cyane ngo ni uko yatangiye kubikina akiri muto bityo abikuriramo bikiyongeraho ko yumva akunze icyaro.Ati “Uretse ko dukina ibyanditse ariko nubwo navukiye mu umujyi wa Kigali ubuzima bw’icyaro ndabukunda, mu gukina ndabanza nkishyira mu buzima bw’icyaro nkabona gukina nk’umwana wo mu cyaro. Iyo Umwali na nyina bari mu rugo mu buzima busanzwe ntiwapfa kumenya ko bakinana mu Runana gusa hari igihe baterura ikiganiro ukumvamo amajwi yo kwa Bushombe na Kankwanzi (Muhutukazi Marie Mediatrice) i Nyamirambo. Umwali avuga ko kuba yarahawe gukina ari umwana wa Kankwanzi [Muhutukazi Marie Mediatrice] ari na we nyina w’amaraso ngo “Bimfasha kwirekura mu gukina.”

### Urunana
**Umwali Aurore** nka **Kerere** cyangwa **Claire** yibuka ko akinjira mu ikinamico Urunana, amafaranga ya mbere bamuhembye nyina yamuguriyemo igipupe, gusa amaze guca akenge ari we bacishaho amafaranga yabashije kwigurira telefone igezweho.Hejuru y’inyungu nyinshi yakuye mu Runana, **Umwali Aurore** avuga ko igikomeye yungutse umuryango mushya ndetse ngo ni byo bimwishyurira ishuri.Ati “Igikomeye nungukiye mu ikinamico Urunana ni uko hari inyigisho batanga ku rubyiruko nanjye ngafataho, harimo n’inyungu z’amafaranga, mbasha kwiyishyurira ishuri kubera gukina.”Umwali avuga ko i Nyamirambo ahafite inshuti z’urungano banafitanye umubano ukomeye hanze y’ikinamico nka Petero, Mutesi, Obama musaza we nabandi.

## Inzozi
**Umwali Aurore** nka **Kerere** cyangwa **Claire** Inzozi afite harimo kwagura impano ye akazavamo umuntu ukomeye mu ikinamico. Ikindi gikomeye yifuza ni ukuzaba umucuruzi uzwi mu **[[Rwanda]]** agakoresha ubumenyi yakuye mu ishuri.Ati “Numva nacuruza ibintu byo kurya, ngashinga nka alimentation cyangwa byazanshobokera ngashinga hoteli.”

## Reba
Eugénie Kayitesi

Eugénie Kayitesi Umunyarwandakazi, Ubu akaba atuye anakorera muri Africa Yepfo, Akaba Nimpuguke mubijyanye Nubuhinzi,ndetse Nubutubuzi bwimyaka.(Food Processing)

## Amashuri yize.

Eugénie Kayitesi ifite impamya bushobozi ya Professor yakuye muri kaminuza ya University of Pretoria Mubijyanye Nimitunganyireze nibikomoka mubuhinzi (Consumer and Food science).

## Ibihembo Yatwaye.
Eugénie Kayitesi yabonye igihembo cya African Women in Agriculture Research Development (AWARD),

## Aho yanyuze.

Eugénie Yabaye mubagize ikigo Health Equity and Right Organization, (HERO) Ikigo kitagamiye kuri Leta y'uRwanda.

Kayitesi Kandi yabaye Umujyanama wa komite yikigo cya Food Evaluation Research Laboratory (FERL).

## Ibirushijeho.
Mukangira Jacqueline

**Jacqueline Mukangira** n'umunyapolitikikazi w'u Rwanda numudipolomate. Kandi Ni Komiseri Mukuru w’u Rwanda mu Buhinde. Nanone kandi yahoze ari Ambasaderi w’u Rwanda mu bihugu by’Amajyaruguru .  

## Umwuga
**Mukangira** yagizwe Komiseri Mukuru mu gihugu cy'u Buhinde na guverinoma y’u Rwanda ku taliki ya 28 Ugushyingo mu mwaka 2019, agera mu Buhinde ku taliki ya 4 Werurwe mu mwaka wa 2020.  Ku taliki ya 21 Gicurasi mu mwaka wa 2021, yashyikirije Perezida w’Ubuhinde Ram Nath Kovid ibaruwa ye y’icyizere mu muhango wakozwe n’inama hifashishijwe uburyo bwikoranabuhanga bwa videwo kubera icyorezo cya COVID-19 .  We na perezida biyemeje gukorera hamwe kugira ngo barusheho gushimangira umubano w’ibihugu byombi no kungurana ibitekerezo hagati y’u Rwanda na Malidiave .  Yavuze ku bintu bidasanzwe bigize umuco w’ubucuruzi bw’u Rwanda ndetse na bimwe mu mishinga ibihugu byombi biteza imbere mu minsi ya vuba. 

**Mukangira** mbere yari yarigeze gukora mu nzego zitandukanye, nk'Umudepite mu Nteko Ishinga Amategeko mu mwaka wa 2004 kugeza mu mwaka wa 2007, Ambasaderi w'u Rwanda muri Suwede mu mwaka wa 2007 kugeza mu mwaka wa  2011), n'Umuyobozi Mukuru muri Minisiteri y'Ububanyi n'Amahanga n'Ubutwererane, Amahame remezo n'Ubushakashatsi muri Sena y'u Rwanda.   

## Amashakiro
Mukamasabo Apolonie

Mukamasabo Appolonie yabaye  umuyobozi w'akarere ka Nyamasheke kuva mu mwaka wa 2019, uyu mwanya yawugiyeho asimbuye Kamali Aime Fabien wahoze ayoboye ako karere nyuma akaza kweguzwa n'inama njyanama nyuma yo kumutakariza icyizere, kubera kutuzuza inshingano, kudahuza inzego, hamwe no kutihutisha imyanzuro ifatwa n’inama njyanama.  

Mukamasabo Appolonie nawe yajwe kweguzwa n'inama njyanama y'akarere ka Nyamasheke,   Inama y’Inama Njyanama y’Akarere Nyamasheke yafashe iki cyemezo cyo kwirukana Mukamasabo Appolonie yateranye kuri uyu wa Mbere tariki 28 Kanama 2023. kubera imyitwarire n'imikorere idahwitse.

Perezida w’Inama Njyanama y’Akarere ka Nyamasheke, Hategekimana Jules Cesar, yabwiye UMUSEKE ko basanze Mukamasabo yaratezutse ku nshingano, hakaba hari ibyo atakoze ndetse n’imyitwarire mibi yatumye atuzuza ibyo yasabwaga. yasimbuwe by'agateganyo nuwari umuyobozi w'akarere wungurije ushinzwe iterambere ry'ubukungu bwana Muhayeyezu Joseph Desire.

## Indanganturo
https://web.archive.org/web/20230829054546/https://umuseke.rw/2023/08/meya-wa-nyamasheke-yirukanywe/
Maniraguha Carine

Numbona uzanyite umusizi, nunyumva uzanyite igisigo" - icyo ni icyivugo cya **Carine Maniraguha** umusizi kugeza ubu ufite igihembo giheruka cy'uwahize abandi bose mu **[[Rwanda]]**.

## UBUSIZI
Ubusizi ni ubutunzi bukomeye bw'umuco w'abantu - bwabayeho kuva cyera cyane ku imigabane yose y'isi aho abasizi bungikanya amagambo yuje ubuhanga n'injyana mu gusobanura ibiriho, umuco, ibyishimo, intambara, urukundo, amahoro, n'ibindi.

**Maniraguha Carine** Kimwe mu bisigo bye gitangaje ni icyo yise "Nsa nk'umusazi" aho avuga ku byo areba mu ishusho y'umuntu abandi bita umusazi, ati: "Ariko uko wasara uko ari ko kose ntabwo ibintu byawe byose biba ari ubusazi." avuga ko yahanze icyo gisigo kuko abitwa abasazi n'abiyita abazima babona ibintu ugutandukanye kandi buri wese azi ko uko abibona aribyo bizima. Ati: "Nanjye nanditse kiriya gisigo nk'umuntu utari gusobanukirwa neza ibyo ndimo kureba, atari uko ari byiza ahubwo hari aho biri kutujyana hatari heza." **Carine Maniraguha** aka yaragaragaye muri filimi nka Seburikoko, filimi Makuta na filimi Ejo si kera zinyura kuri RBA .

### [https://web.archive.org/web/20220509224529/https://igihe.com/amakuru/mu-mateka/article/tariki-21-werurwe 21 WERURWE]
Ishamiry'umuryango w'abibumbye ryita ku uburezi, ubumenyi, n'umuco, UNESCO rivuga ko ariyo mpamvu buri mwaka tariki 21 Werurwe yahariwe kwishimira no gusigarisa ubusizi. Bigendanye n'uyu munsi wa 2022,  ukuriye UNESCO yavuze ko "imbaraga z'ubusizi ntacyo wazigereranya", kandi ko nk'imvugo ifungura imiryango ku bandi ubusizi ari ubuvanganzo "bukenewe kurushaho mu bihe bikomeye".

## UBUZIMA
**Maniraguha Carine** umukobwa w'umunyarwandakazi w'umusizi udasobecyeranya uzwi kandi nka **Carine Poet**  [ufite imyaka 27] ubwo mu 2018 habaye irushanwa Art Rwanda-Ubuhanzi ry'ikigo Imbuto Foundation kuva ku imidugudu kugeza ku rwego rw'igihugu, abagabo n'abagore, **Maniraguha** **Carine** aza mu basizi 10 ba mbere, ndetse aza kubarusha aba uwa mbere. Nta rindi riraba kugeza ubu. **Carine Poet** acyeka ko inganzo ye ayikomora ku mugore wa mbere ufatwa nk'uwatangije ubusizi buriho ubu mu Rwanda - Nyiraruganzu II Nyirarumaga (wabayeho 1500 - 1550) -, nubwo na nyina umubyara afite iyo mpano ariko ngo atigeze ageza mu ruhame. Yagize ati: "Kugeza ubu igihembo cy'umusizi wa mbere mu Rwanda ni njyewe ugifite."

## Reba
Uwera Sarah

Uwera Sarah yavutse ku itariki 1 Kamena 1996

Ni Umunyarwandakazi ukinira ikipe y'Igihugu mu umukino wa kiriketi (criket). ikindi ni umuyobozi wa abakinnyi(captain) bakina hamwe nawe mu Ikipe y'igihugu ya kiriketi (criket) yo mu Rwanda.

Uwera Sarah mu mwaka 2012 nibwo yatangiye gukina kiriketi (criket) akina mu ikipe y'igihugu cy'uRwanda yabatarengeje imyaka 19.

## Ibyo yakoze
Mu ukwezi 1 mu mwaka 2019 nibwo yamenyekanye cyane mu ikipe y'igihugu yu Rwanda bwambere Women's Twenty20 International (WT20I) m'umukino baribukine ni ikipe ya Nijeriya (Nigeria),Uwera yabafashije munsinzi ya Women's Twenty20 International (WT20I) m'umukino wari wabahuje ni ikipe ya Nijeriya (Nigeria) muri sitade y'igihugu cya Nijeriya ihererye Abuja. mu umwezi kwa Gicurasi 2019 Uwera yakomeje gukuza izina mu irushanwa ryiswe  2019 ICC Women's Qualifier Africa ni amarushanwa yaberaga mugihugu cya Zimbabwe,mu Ukwakira 2019 Uwera nibwo yiswe umuyobozi w'Abakinnyi (captain) kuba bari barabashije gukura ikirenge mumukino bakinnye na Nijeriya.Muri Gicurasi 2021  Uwera Sarah yongeye nanone kwigaragaza nkumuyobozi w'Abakinnyi mu ikipe y'Igihugu mumarushanwa yiswe 2021 Kwibuka Women's T20 Tournament yabereye mu Rwanda.

## Amashakiro
Rwemarika Félicité

Rwemarika Felicite ushobora kuvuga ko ariwe mu nyarwandakazi wageze hejuru hashoboka  muri siporo kandi Rwemarika ni umuryamuryango wa Komite Olempike mpuzamahanga (IOC member) kuva mu mwaka2018.

## Ubuzima bwite
Rwemarika yavutse ku ya 9 Werurwe 1958 avukira mu Rwanda

## Reba aha
Kubwimana Gertrude

Kubwimana Gertrude wabaye umukinnyi w’Ikipe y’Igihugu ya Volleyball, yize siporo mu gihe kuri ubu ari mu buyobozi bw’Ishyirahamwe Nyarwanda ry’umukino wa Volleyball.

kandi yabaye umuyobozi ushinzwe tekinike mu ishyirahamwe ry'umukino wa volleyball mu Rwanda (FRVB) akaba n'umunyamabanga.

## Reba aha
Nyirahabimana Pascasie

Uyu ni umwe mu bagore bacye mu Rwanda bize ubumenyi ishami ry'ubugenge (physics), ubu ari gukora PhD ku ikoreshwa ry'ikoranabuhanga mu myigishirize y'ubugenge, abwira abana b'abakobwa  bakiri bato amahirwe bo ubu bafite yo kwiga amasomo y'ubumenyi, Yitwa  **Docteur Madame Nyirahabimana Pascasie**.

## UBUZIMA TWITE

**Docteur MadameNyirahabimana Pascasie**, ni umunyarwanda kazi akaba ari umubyeyi w'abana bane, uyu akaba ari mwarimukazi wa kaminuza Nkuru yu Rwanda mu ishami ry'ubugenge avuga ko nawe atatekerezaga ko aziga ubugenge cyangwa ngo agere aho ageze ubu. **Madamu Nyirahabimana Pascasie**  yiga mu mashuri abanza umuntu wari aho wize amashuri menshi yari mwarimu, akumva ko yazaba mwarimu abaye abonye ayo mahirwe. yagize ati "Twebwe ntabwo twigaga dufite intumbero kuko no kwiga icyo gihe ntibyari byoroshye". Jenoside yakorewe abatutsi muri 1994 yabaye ageze mu mwaka wa kane w'ayisumbuye, ababyeyi be bombi baricwa asigarana inshingano yo kurera barumuna be. 

**Docteur Madame Nyirahabimana Pascasie** yahise ahagarika amashuri yubaka urugo mu 1995, mu 1996 arabyara umwana ariko yumvikanye n'umugabo we ko agomba gusigarana umwana ankajya kwiga. umugabo we yaramushyigikiye ajya kwiga amashuri ya kaminuza, kandi atanaretse inshingano yo kurera umwana, imirimo ubusanzwe yombi itoroshye kuko isaba umwanya uhagije. Yagize Ati: "Ibyo rero byatumaga mvuga nti 'ngomba kwiga cyane nkazarangiza amashuri bikamfasha guteza imbere ubuzima bwanjye n'ubw'umuryango wanjye'". 

## UBWO YIGAGA
**Docteur Madame Nyirahabimana Pascasie** nawe nkabandi abana b'abakobwa bose bigaga siyansi yabwiwe amagambo yo kumuca intege, akayumva ariko ntayahe agaciro. yakomeje kubona ubusumbane ubwo hariho ishami ry'ayisumbuyei ryigisha kwita ku muryango, rizwi nka 'familiale', yari nk'umwihariko w'abakobwa, abahungu bakaba aribo biga ibindi, nubwo nyuma byaje guhinduka abana b'abakobwa bakadenda biga andi mashami. **Docteur madame nyirahabimana Pascasie** ati "Ibibazo nahuye nabyo bikomeye ni imyumvire y'abantu batandukanye, ntibumvaga uburyo umugore ajya kwiga ubumenyi [sciences] kandi ntibumva uko wabifatikanya n'izindi nshingano zirimo urugo". Ariko yaragiye yaragiye yiga amashuri yisumbuye arayarangiza, yiga na kaminuza ayirangiza ari imbere y'abandi bose biganaga. Ati: "Twize turi abanyeshuri 15, ninjye gusa wabonye amanota yo hejuru, rero wakwibaza uti ni gute umuntu ashobora kubona amanota yo hejuru mu bahungu ari abakobwana cyangwa se ari umudamu?"

## INAMA ATANGA
**Docteur madame Nyirahabimana Pascasie** agira inama abakobwa bakiri bato kwiremamo icyizere, kumenya ko bafite ubushobozi bungana n'ubw'abahungu ndetse ko ubu banafite amahirwe. Ati: "Njyewe nagendaga ntafite uwo ndeba, ariko bo baragenda batureba imbere, ubwoba bafite rero nibatwegere tubafashe kugira ngo ejo aho turi nituhava bazahajye".

## UNESCO

Ishami ry'Umuryango w'abibumbye ryita ku uburezi, ubumenyi n'umuco, UNESCO, rivuga ko abagore bari mu bushakashatsi muri siyansi ku isi batagera kuri 30%. Iri shami rivuga kandi ko abagore bari munsi ya 30% ari bo bagera muri za kaminuza mu masomo ya Siyansi, Ikorabuhanga, injeniyeri n'Imibare azwi nka STEM.

## Reba
Mukamabano Gloria

**Mukamabano Gloria** ni umugore akaba Umunyarwandakazi w'umunyamakurukazi, Ukora akazi kitangaza makuru  ku kigo cy'igihugu cy'itangazamakuru cya  RBA .

## Umwuga
Grolia ni umunyamakuru uzwi cyane mu ishami ry’amakuru kuri Televiziyo Rwanda. Gloria kandi  n'umuhanzikazi ubarizwa mu itsinda ra Bright Girls abarizwamo we na mugenzi we Iradukunda Consolee, Grolia yamenyekanye cyane ubwo yafashaga abahanzi b’abaraperi cyane cyane abo muri Tuff Gangs mu nyikirizo y’indirimbo zabo by’umwihariko mu ndirimbo “Ubuto bwanjye”ya Fireman. Mukamabano Gloria yakoreye kubitangazamakuru bitandukanye nka Contact Fm ndetse na radio&TV10 asoma amakuru mu gifaransa, akomereza kuri Rayol Fm, ubu ni umuyobozo wa televisiyo ya KC2 mu biganiro .

## Amashuri
Gloria  Mukamabano afite bachelor  degree muri journalism and communication ndetse na na Masters muri Development studies.

Mukamabano Gloria ni umubyeyi ufite umugabo ndetse nabana babili, umuhungu ndetse n'umukobwa.

## Amashakiro
Uwimana Jeannette

**Uwimana Jeannette** wa tunguranye mu bataniraga ikamba rya Nyampinga wu Rwanda 2022, ufite ubumuga bwo kutumva no kutavuga ni umwe mu abakobwa batunguranye aho yaje no kwegukana ikamba ry’uwahize abandi kugira umushinga urimo agashya ‘Miss Innovationhttps://www.youtube.com/watch?v=FtICTAOQqeg.

## UBUZIMA
**Uwimana Jeannette** [ yavutse mu 1996] ni umunyarwandakazi umenyekanye cyane vuba aha, nyina yitwa **Mukabutera Colette**, yavuze ko umwana we yavutse atavuga kandi atumva. Ni imfura mu muryango avukamo, mama yibuka ko yabonye icyo kibazo mfite amezi abiri. yajyanywe ku bitaro bitandukanye nyuma banzura ko atumva kandi atavuga. uyu umukobwa w'i myaka 26, niwe umukobwa wa mbere ufite ubumuga bwo kutumva no kutavuga wateye intambwe yo kwinjira mu irushanwa rya Nyampinga Rwanda.

## AMASHURI YIZE
**Uwimana jeannette** yize amashuri yisumbuye mu ikigo gifasha abafite ubumuga cya HVP-Gatagara kandi arateganya gukomeza kaminuza, **Uwimana** ingorane nyamukuru y'abameze nkawe ari ukumvikana n'abandi kuko ururimi rwabo ari amarenga kandi atazwi na benshi.

## INTEGO
**Uwimana Jeannette** niwe mukobwa wenyine mu abana barindwi bavukana, iwabo ni mu akarere ka Nyanza mu intara y'Amajyepfo, avuga ko  "nakuranye intego yo gukora cyane nkazaba umugore ushoboye, ntitaye ku bumuga bwanjye."Ati: "Nciye muri nyampinga Miss Rwanda , ndashaka guharanira uburenganzira bungana kuri bose no guteza imbere urubyiruko rufite ubumuga. Ikirenzeho, ibyo abahatana basabwa byose; ubwiza, ubwenge n'umuco, nakubwira ntashidikanya ko byose mbyujuje." **Mukabutera** umusemurira mu ururimi rw' amarenga yagize  ati: "Yajyaga ku ishuri ugasanga abana bigana badafite ibikoresho akabaha ibye, ubundi abana badafite amaguru agakunda kubaterura no kubakarabya. "Ikindi akagira urugwiro rwinshi, nubwo atavuga, aho ari nta rungu riharangwa. Kuva cyera akiri umwana yakundaga ibijyanye n'imideli  no kuba Miss  Nyampinga."

### MISS RWANDA
**Uwimana Jeannette** kuva kera yifuzaga kuba Nyampinga Miss Rwanda, Nyuma yo gutera intambwe ya mbere akinjira muri iri rushanwa rya Nyampinga Miss Rwanda, **Uwimana Jeannette** avuga ko ubu abantu benshi bamushyigikiye, harimo abo mu muryango we, inshuti ze, n'abantu b'iwabo ku ivuko. **Uwimana Jeannette** avuga ko naba  nyampinga muri Miss Rwanda 2022 azaharanira gusaba ko itegeko rirengera abamugaye rishyirwa mu bikorwa maze abafite ubumuga nk'ubwe bakabona ubwisanzure ahatangirwa serivisi, ku mashuri, mu ma banki, mu bitaro, n'ahandi….Ati: " Nzakomeza gukora ubukangurambaga kuri ibi ibibazo n'ingorane abafite ubumuga bahura nazo buri munsi."Uretse gufashwa gushyira mu ngiro umushinga we, umukobwa wegukanye igihembo cy’ufite uhiga iyindi agenerwa umushahara w’ibihumbi 500 amafaranga yu Rwanda ku ukwezi, ahabwa na Banki ya Kigali.

## Reba
Clarisse Uwineza

## AMAVU N'AMAVUKO
 
**Clarisse Uwineza** n'umunyarwandakazi,umuvugabutumwa akaba n'umubyeyi wabana babiri, uyu mugore  kandi numunyamakuru ukorera ikigo cy'igihugu cyitangaza makuru (RBA) ukunzwe nabatari bake hano murwanda .

## Umwuga
Uwineza amaze  imyaka irenga 17 yinjiye Umumwuga witangazamakuru akaba yaranaryize  muri kaminuza  y'ishuri gatolika rya kabgayi (ICK).Yatangiriye akazi kuri Radio Maria Rwanda yahamaze imyaka irindwi ahavuye ajya gukorera kuri Radio salus iherereye mucyahoze ari Butare naho yahamaze imyaka ibiriri ahavuye nibwo yaje  gukorera Radio Rwanda kuva (2010) kugera ubungubu Clarisse yumvikana mubiganiro bitandukanye birimo "kazi ni kazi,Amahumbezina ntarungu" ntarungu  nikiganiro gikunzwe na benshii aho yibanda kukwigisha k'urukundo ndetse no gususurutsa abantu mumasaha y'ijoro.

## IBYUTAMENYE.

Clarisse Uwineza uzwi nka"Clara" Uzwi mubiganiro byurukundo mumasaha yijoro kuri Radiyo Rwanda Avuga ko taliki 23 Ukwakira atazayibagirwa  mubuzima bwe, kuko iyo Taliki aribwo yibweho Umwana we winfura. gusa Uwo mwana yaje kumubona nyuma y'umwaka nigice ahamagawe numuntu uba hanze Y'Igihugu

## UBUZIMA BWITE
Mumwaka 2020   nibwo uyumugore yatangiye gukina film aho yagaragaye muri film y'uruhererekane yitwa  Indoto na city maid  bica kuri Televison Rwanda ,iyimampano yogukina film ayifatanya nitangazamakuru ndetse nivugabutumwa, aho afite ubuhamya bwuko yarwaye cancer y'inkondo yumura ndetse anarwaye COVID-19 ubugira kabiri hamwe nabana be babiri.

## ISHAKIRO
Edith Umulisa

Edith Umulisa Umunyarwandakazi Akaba numukinnyi Wu mupira wamaguru wakiniye ikipe yigihugu y'uRwanda Amavubi, Ubu akaba ahagarariye umupira wabagore Mwishyirahamwe ry'Umupira wamaguru m'uRwanda (FERWAFA).

## Amavuka ya Edith Umulisa.
Umulisa wavutse Kuwa 4 Ugushyingo.

## Amakipe yakiniye.
Yakiniye As Kigali Yabagore

2019,Yakiniye Scandinavia Yabagore

2018,Yakiniye Amavubi

## Imikino nikipe Y'Igihugu.
Umulisa 16 Mutarama 2014 Yakinnye imikino wambere Wa  African women championship qualification first round 

, nikipe Y'Igihugu Yabagore Wabereye Wabahuje na Kenya kuri stade Regionale Inyamirambo Aho batsinze Rwanda 1-0 Kenya Igitego cyatsinzwe kumunota 29min na Alice Niyoyita.

Umukino wokwishura Wabereye muri Kenya kuri stade ya Kenyatta stadium, mumujyi wa Machakos ,Aho batsinzwe na Kenya 2-1Rwanda bavamo kugiteranyo (2-2).

13Gicurasi 2014 Ikipe Yigihugu y'uRwanda Amavubi Yabagore Yakinnye nikipe Ya Zambia Aho Batsinzwe Zambia 3-0 Rwanda.

24 Gicurasi 2014 Ikipe Yigihugu y'uRwanda Amavubi Yabagore Yakinnye nikipe Ya Nigeria 4-1 Rwanda, Igitego cyatsinzwe na Clementine Mukamana kumunota wa 53.

Kuwa 7 Kamena 2014 Ikipe Yigihugu y'uRwanda Amavubi Yabagore yagiye gukina ukino wokwishyura muri Nigeria Aho uRwanda rwatsinzwe ibitego Rwanda 0- 8 Nigeria, Ruvamo kugiteranyo kibitego 12-1.

## Ibirambuye.
Clémentine Dusabejambo

**Marie Clémentine Dusabejambo** (wavutse 1987) ni umukinnyi wa firime wo mu Rwanda.

## Ubuzima
Dusabejambo yavukiye i Kigali muri 1987,  umwuga we ni ukuba enjeniyeri w'amashanyarazi n'itumanaho. 

## Ibigwi
Filime ngufi ya *Dusabejambo , Lyiza* yatsindiye igihembo cya bronze cya Tanit mu iserukiramuco rya Filime rya Carthage mu 2012.  Filime ye ngufi *A Place for Myself* (2016) yavuze amateka y'umukobwa ukiri muto ukomoka mu Rwanda urwaye albinism, uhanganye n’ivangura n’agasuzuguro yakorewe mu ishuri ribanza.  Dusabejambo yashimishijwe niyi ngingo nyuma yo kumva amakuru y’ubwicanyi bwakorewe abantu barwaye alibinism muri Tanzaniya .  Iyi filime yerekanwe bwa mbere muri Goethe Institut i Kigali,  kandi yerekanwe mu iserukiramuco rya Filime ryabirabura rya Toronto 2017.  Yabonye ibihembo bitatu, harimo igihembo cya Ousmane Sembene, mu iserukiramuco mpuzamahanga rya sinema rya Zanzibar (ZIFF),  kandi yegukanye igihembo cya bronze cya Tanit mu iserukiramuco rya sinema rya Carthage mu 2016.  Yatowe kandi muri Filime Nziza  mu bihembo bya Afurika  bya Filime 2017,  kandi yegukanye igihembo cya Thomas Sankara muri FESPACO 2017.  

*Icyasha* (2018) yibanze kumuhungu wimyaka 12, wifuzaga kwinjira mumakipe y'umupira w'amaguru  ariko akaba atotezwa kubera effeminate.  Yatowe muri Filime Nziza  muri ZIFF 2018,  mu cyiciro cya firime ngufi mu iserukiramuco rya Filime rya Carthage,  no muri Filime ngufi nziza muri Afurika muri Movie Academy Awards 2019.  Yatsindiye igihembo cya Zébu muri Filime ngufi ya Panafrican muri Rencontres du Film Court Madagascar 2019. 

## Filime

** *Lyiza*, 2011
** *Behind the Word*, 2013
** *A Place for Myself*, 2016
** *Icyasha* / *Etiquette*, 2018

## Amashakiro
Mukanyirigira Didacienne

**Docteur  Mukanyirigira Didacienne**, ni  umwe mu mubagore b'abanyarwanda  b'indashyikirwa akaba ari umwe mu bahanga mu myuga w'ikoranabuhanga mu Rwanda.

## UBUZIMA BWITE
**Docteur Didacienne Mukanyirigira** ni umwarimu muri kaminuza nkuru  yu Rwanda mu ishami ryikoranabuhaga, akaba n'umuyobozi w'icyiciro cy'akabiri  mukigo nyafurika gishizwe interinete ikora hagati y' ibintu, uyu umugore akaba n'umubyeyi wabana 3, yagiye akora amasomo itandukanye muri urwo rwego ubu akaba afite  impamyabushobozi y'icyirenga [PHD] mu ikoranabuhanga n'itumanaho ariko  mbere yibyo byose akaba atigeze arota kuzagera kuri urwo rwego .

## AMASOMO YIZE
**Docteur Mukanyirigira Didacienne**  kuri ubu ni umuyobozi w’amasomo mu Ishuri rya ICT akaba n’umuyobozi w'icyiciro cy'akabiri m'ikigo nyafurika gishizwe interinete ikora ku bintu (ACEIoT) muri kaminuza nkuru yu Rwanda.Yabonye impamyabumenyi ya BSc muri Electromechanical Engineering yakuye mu Ishuri Rikuru ry'ubumenyi n'Ikoranabuhanga rya Kigali (KIST), ubu ni kaminuza nkuru ya Rwanda, Ishuri Rikuru ry'ubumenyi n'ikoranabuhanga (UR-CST).Afite impamyabumenyi y'icyiciro cya kabiri cya siyansi mu bijyanye n'amakuru n'itumanaho yakuye muri kaminuza ya Huazhong y’ubumenyi n’ikoranabuhanga (HUST), mu Bushinwa, na PhD mu bijyanye n’amashanyarazi, ubushakashatsi bw’itumanaho yakuye muri kaminuza ya Cape Town, Afurika y'Epfo. **Docteru Mukanyirigira Didacienne** Inyungu zubushakashatsi bwe ni ugukoresha interineti y'ibintu kugirango ibone ibisubizo by'igihugu mubibazo bitandukanye, harimo ubwikorezi, ubuhinzi, ubuzima.

## IMIRIMO AKORA
**Docteur Mukanyirigira Didacienne** Kugeza ubu ni Umusesenguzi Mukuru muri Komisiyo y’igihugu ishinzwe ubumenyi n’ikoranabuhanga (NCST), u Rwanda akaba na Perezida w’Inama y'ubutegetsi muri Rwanda Energy Group Limited.

## Reba
Mukazibera Agnès

Mukazibea Agnes yabaye umudepite, yakiniye ni ikipe y'igihugu ya Volleyball kandi ni umwe mu bagore bafite ijambo muri siporo y'u Rwanda.

ubu asanzwe ari Visi Perezida wa mbere w'ishyirahamwe nyarwanda ry'umukino w'amagare. 

## Reba aha
Uwamahoro Cathia

Uwamahoro Akinira ikipe y'igihugu ya Cricket yanditse amateka atarakorwa n'undi muntu mu cyiciro cy'abari n'abategarugori yo kumara amasaha 26 aterwa udupira (Batting) ataruhutse,byatumye ahita ashyirwa mu gitabo cy'abakoze ibintu bidasazwe kw'isi,'Guinness de Records'.

## Reba aha
Musabyimana Penelope

Musabyimana Penelope akina Beach volleyball afatanyije na mugenzi we Munezero Valentine, ni bo banyarwandakazi ba mbere begukanye umudali [w'umulinga] wo ku rwego rw'isi nk'ikipe ubwo bari bitabiriye imikino ya Commonwealth y'urubyuriko yabereye i Bahamas muri 2017.

## Reba Aha
Mimi Mirage

Mimi Mirage ni Umunyarwandakazi w'umunyamideli ubarizwa ku mu gabane w'uburayi mu bubiligi uyu mukobwa arakataje no kwiyerekana ariko amanika ibendera ry'u Rwanda mu bihugu byo hanze.Nk'umunyamideli wabigize umwuga, Mirage yakoranye n'ibyamamare birimo Beyonce, Davido, Nelly n'abandi.

## Reba aha
Agahozo Alphonsine

Agahozo Alphonsine ni umwe mu bakobwa bitabiriye imikino Olempike ya Londres mu 2012 na Tokyo mu 2020 mu Koga.

## Reba aha
Valerie Piraino

**Valerie Piraino** n'umunyabugeni w'umunyarwanda ariko utuye muri Amerika umenyerewe cyane mu gushushanya no gutaka ibishushanyo. 

## Ubuzima bwo hambere
Yavutse muri 1981 i Kigali, mu Rwanda  akurira haba mu gihugu cye ndetse no muri Amerika. Ubuhanzi bwe bugaragaza indangamuntu y’amahanga kandi bukubiyemo insanganyamatsiko nko gusobanura ibintu byinshi biranga muri rusange, kurwanya ubukoloni (cyangwa kurwanya imperialism), diaspora ny'afurika.    Yahawe ibihembo birenga icumi bimwemerera imikoranire, kandi yagiye agaragara mu imurikagurisha rirenga mirongo itatu muri leta umunani za Amerika ndetse no mubindi bihugu bitatu. 

Nyina wa Valerie, yari umuhanga mu kudoda  mu Rwanda, yahuye na se w'umunyamerika, igihe yakoraga mu bikorwa byo gutabara no kwiteza imbere. Nyuma yo kuva mu bwana bwe akiri muto yagiye muri Repubulika Iharanira Demokarasi ya Kongo, no mu bindi bihugu bitatu byo muri Afurika, Valerie, kimwe n'ababyeyi be, bimukiye muri Arizona. Nyuma, umuryango we wimukiye i Baltimore, MD, aho yize muri kaminuza ya Maryland Institute of Art . Igihe Valerie yigaga i Baltimore, yasubiye mu Rwanda, aho benshi mu ruhande rwa nyina bari biciwe muri Jenoside yakorewe abatutsi mu Rwanda. Uru rugendo rwashishikarije umurimo we nk'umuhanzi uhuza ibihugu, harimo n'umushinga we. Mu 2005, Valerie yimukiye mu mujyi wa New York, ari naho yatangiriye MFA mu ishuri ry’ubuhanzi rya kaminuza ya Columbia . Yarangije muri MFA ye mu 2009 yahise yihutira guhanga umurimo we, kuri ubu akora nk'umwarimu w'igihe gito mu ishuri rya Parsons of Design. 

## Ibikorwa bigaragara n'imurikagurisha

Ikigaragara ni uko umurimo we uzwi cyane, ni urukurikirane rw'ibishusho bigizwe namapapayi yakoze ashushanyije ibice bya polystirene, hanyuma bigahisha imiterere y'ibumba ryirabura rya epoxy, irangi, resin, ibiti, ndetse rimwe na rimwe akoresha irangi rya zahabu kugirango anogereze igishushanyo.  Mu kuganira ku kamaro k’amabara, umukara na zahabu, Valerie avuga ko umukara na zahabu byibutsa ubucukuzi bw’amabuye y’agaciro ndetse n’ibidukikije byabereye muri Afurika kubera ubukoloni.  Amabara n'imiterere nabyo byerekana uruhu rw'abaturage bava muri Afurika bakoreshejwe mu mutungo kamere wabo.  

Amapapayi ni imbuto zatoranijwe kugirango zihagararire imyumvire yo kurwanya ubukoloni kubwimpamvu ebyiri zingenzi. Iya mbere, Amapapayi yari ifunguro rya mugitondo mugihe yari umukobwa muto akiri muri Afurika. Icya kabiri, amapapayi, akomoka muri Karayibe, bagereranya nk'ubukoloni kuko "bakurikiza inzira y'ubutegetsi bwa gikoloni ".   Mu imurikagurisha ryarangiye muri Mutarama, 2017 ryiswe *Dis Place* mu Nzu Ndangamurage y’ubuhanzi bwa Diasporan , amapapayi yasaga nkaho yakomeretse, byerekana ihohoterwa rikorerwa abagore bo muri Afurika.  Mu gihe amapapayi ari bimwe mu bikorwa bya Valerie bizwi cyane, yakoze ibindi bishushanyo byinshi kandi yagiye mu imurikagurisha mu gihugu hose, ndetse anagaragara mu imurikagurisha mu bindi bihugu ku isi.

## Ibihembo yatsindiye
Valerie yakiriye ubusabane nibihembo mu myaka ye yose yo guhanga ibihangano.

## Amashakiro
Cyuzuzo Enatha

Abagore baragenda biyongera mu kazi ko kubaka mu Rwanda, ariko ni bacye cyane baboneka bakuriye za 'chantiers', **Enatha Cyuzuzo** ari muri abo, ni umwihariko afite mu intara y'Iburasirazuba mu akarere ka Nyagatare

## UMWUGA
**Cyuzuzo Enatha** Kubakisha inzu niwo mwuga yize muri kaminuza, ariko ni n'ibintu yakunze kuva ari muto, anabishyigikirwamo n'ababyeyi be n'abavandimwe be, nk'uko yabibwiye BBC.Mu biro bya kompanyi ye Ela Poder Construction Company, no kuri chantier imwe muzo afite i Nyagatare, **Cyuzuzo** akoresha abagabo n'abagore barimo n'abamuruta cyane mu imyaka.Inzu imwe muzo ari kubakisha ayigeze kure, ati: "Ubu ndi gupinyura 'renton' ndashaka gusakara nyine"Yongeraho ati: "Iyo twubaka inzu tugira ibyiciro, hari icyiciro cya mberee cyo gutegura, ubundi niko kazi, ibindi ni ukubikura ku gipapuro nkabitereka ku ikibanza. "Aha bisaba kwitonda cyane kuko Akarere  kaza gusuzuma niba ibintu washushanyije aribyo wubatse." Mu kazi ke ko gupatana no kubakisha inzu, uyu mukobwa w'imyaka 26 ushoboye yerekera abagabo n''abagore, akabaha amabwiriza y'ibyo bakora, akabahemba nabo bakababo.

### Ntacyananira
**Cyuzuzo Enatha** nk'umwubatsi (civil engineer) amaze kubakisha inzu i Kigali aho akomoka no muri Nyagatare aho yahisemo gukorera kuko yabonye ari umujyi uzakomeza gutanga akazi kenshi mu bwubatsi n'ejo hazaza. **Gatete Athanase** wamuhaye akazi k'inzu ubu ari kubakisha mu umujyi wa Nyagatare avuga ko yakamuhaye kuko yabonye ko afite ubushobozi. Ati: "Azi kubaka, kandi inzu ni ikintu umuntu ashyira hariya kikagaraga ukavuga uti 'iyi inzu yubatse neza', ibikorwa rero yakoze [mbere] nibyo byivugiye, mbona afite ubushobozi, mbona afite udushya." Nubwo ataragira inararibonye y'imyaka myinshi muri aka akazi, **Cyuzuzo** avuga ko ubu amaze kwigirira icyizere, ariko ntajya yibagirwa. Inzu ya mbere yubakishishe. Kubera imiterere y'aho yari iri ntibyari byoroshye, ati: "Ni ukuvuga ngo iyi nzu yarangoye pe! Nageze aho nkajya ndara ntasinziriye."Ariko imaze kurangira niyo nzu yatumye nisuzuma, mpinduka undi muntu ndabyumva ko ndi gukura, iyi nzu yari ifite ibigeragezo birenze ibya etage yubatse ahantu hazima."Nkiyuzuza nahise mvuga nti "ntacyananira."

## Guhindura imyumvire
**Cyuzuzo Enatha** avuga ko Kompanyi ye ipatana kubaka inzu, ubwe ashushanya imbata z'inzu akaba ari nawe uzubakisha. Gushushanya ni imwe mu mpano yabonye ko afite kuva ari muto. Aka kazi akora kiganjemo abagabo akavuga ko ibi bituma hari ingorane ahura nazo zishingiye ku myumvire ya bamwe muri bo.Ati: "Hari imitekerereze ya bamwe bumva ko umukobwa mutagirana 'deal' y'akazi gusa. "Ni ukuvuga ngo gukorana n'igitsina gabo bisaba ngo wisanishe nacyo, ubereke ko nawe uri umugabo, ko ushoboye kandi ubereke ko uri umukobwa uri 'smart' niho abura aho ahera." **Enatha Cyuzuzo** afite umusore bakundana kandi ngo bazashinga urugo rwabo "vuba", uyu umusore ngo akunda ibyo akora ndetse "ni imwe mu mpamvu intera ingufu zo gukora".

## Reba
Uwimana Consolée

Uwimana Consolée ( yavutse 1964 mu karere ka Ngororero ) ,ni umukinnyi w’ikinamico uzwi nka Nyiramariza m’ Urunana na Manyobwa muri Musekeweya n'izindi zitandukanye akaba abarizwa mu itorero  Indamutsa ry' ikigo cy'igihugu gishizwe itangazamakuru (RBA). 

## Ubuzima bwite
Uwimana Consolée ni umubyeyi w'abana batanu yirerana kuko umugabo we yitabye Imana mu 1990, Consolée yabyirutse ari umukobwa ushabutse ndetse abo biganye mu mashuri abanza bamufiteho urwibutso nk’umunyembaraga wahoranaga inseko n’ibyishimo ndetse akaba yari azwiho guhora akangurira bagenzi be kutigunga.

## Umwuga
Uwimana  yatangiye gukina ikinamico ari mu mashuri abanza abigiramo umwete bidasanzwe hanyuma aza kujya mu itorero Indamutsa rya RBA mu mwaka wa 1984. Uwimana yakinnye amakinamico atandukanye aho izina rye rizwi mu makinamico nka “Bazirunge zange zibe isogo”[ yakinnye ari Bazirunge] ari nayo kinamico yatangiriyeho akijya mu itorero Indamutsa,mu mwaka wa 2002 yatangiye gikina ikinamico Urunana ,akomereza kuri Musekeweya, Ruteruzi ndatashye n’izindi nyinshi.

Uwimana yabaye ikimenyabose mu gihugu hose nka Nyiramariza umugore wa Sitefano mu ikinamico Urunana, by’agahebuzo yubatse izina mu buryo budasanzwe muri Musekeweya aho akina yitwa Manyobwa umugore wa Kibanga.

## Amashakiro
Karekezi Uwacu Martine

**Karekezi Uwacu Martine** yabaye umwanditsi ukomeye  w’ibitabo abitewe no kubura inkuru akoresha yigisha abana. **Uwacu Karekezi Martine** avuga ko kwandika ibitabo no gushushanya atari impano Imana iha abagabo bonyine, gusa haracyari abagore benshi babikora bakabiherana mu ngo zabo, n'abatabona uko bakoresha impano yabo, nyamara uyu ni umwuga urimo imibereho.

## UBUZIMA BWITE
**Uwacu Karekezi Martine**, ni umwarimukazi w’indimi wabigize umwuga wigisha abana bo mu mashuri y’incuke kuri Green Hills Academy, mu Mujyi wa Kigali. Hejuru yo kuba umwarimukazi, ni umwanditsi w’ibitabo by’abana, imivugo, gushushanya n’ibindi bifite aho bihuriye n’ubugeni. Uyu mwarimu umaze imyaka isaga 15 mu uburezi, yavuze ko agitangira kwigisha yaje kujya ahura n’ikibazo cy’inkuru ziryoshye zijyanye n’amasomo yabaga asabwa kwigishaabanyeshuri be. Yarebye kujya apfa kwigisha uko abonye, abona yaba ari gutatira amahame agenga umwuga w’uburezi, ahitamo gutangira kwiyandikira inkuru zizajya zijyana n’amasomo ashaka kwigisha abana.

## KWANDIKA IBITABO
**Karekezi Uwacu Martine** avuga ko aka akazi ko kwa ndika ibitabo, yagatangiye  agitangira  kwigisha abana. Hari ukuntu ukenera kwigisha abana isomo, ukabona nta nkuru n’imwe iri mu igitabo ufite yagufasha kwigisha abana.”Yakomeje agira ati “Njye ntabwo inkuru nari nkeneye byari ngombwa ko ziba mu bitabo cyangwa ngo zimpe amafaranga, nta nubwo nari nzi ko hari uwazikunda ngo azishyire mu ibitabo ariko njye zari zinyuze n’abanyeshuri banjye zikabaryohera. Nkandika inkuru yarangiza ibyo nayihimbiye nkayishyira mu kabati nkayibika.”

Mu imwaka wa 2015, Uwacu yaje guhura n’abashinzwe guteza imbere ibijyanye n’ibitabo mu muryango Save the Children, bamusangana agatabo gato yari yariyandikiye n’intoki karimo imwe mu inkuru yajyaga yifashisha yigisha abanyeshuri be. Ako gatabo baragakunze, bamwizeza kumuhuza n’inzu zisohora ibitabo zikomeye zikamufasha gushyira hanze inkuru ze. Ati “Bampuje n’inzu zisohora ibitabo ndetse n’abashushanya, bakunda inkuru zanjye uyikunze akambwira ko ayigura.” Mu imyaka mike amaze atangiye gusohora ibitabo, amaze gusohora ibitabo 20 birimo inkuru z’abana ndetse n’ibindi bine birimo imivugo. Avuga ko amafaranga ava mu bwanditsi bw’ibitabo ataraba menshi nk’uko bikwiriye ariko ku muntu wakuze akunda kwandika ibyo bitamuca intege. Ati “Abantu bandika ibyishimo bya mbere ntabwo ari amafaranga. Inyungu ya mbere tugira ni ukubona ko hari abasomye ibyo twanditse cyangwa se akaguha igitekerezo gitandukanye. Uguhaye igitekerezo aba aguhaye inyungu iruta uwari kukigura akagishyira mu akabati.” **Uwacu** nyuma yo gushyira hanze impano ze, yashinze Sankofa Creative Ltd, inzu ihuriza hamwe abahanzi n’ abanyabugeni mu ngeri zitandukanye, bagahanga, bagakosorana bakagurisha.

Ubwanditsi bwatumye **Uwacu** atagihorana umutima uhangayitse, cyangwa se ngo ahore arambirije ku mushahara gusa.

### INTEGO
**Karekezi Uwacu Martine**  Afite inzozi zo kwagura impano ye ndetse n’ibikorwa bya sosiyete ye =
Rica Rwigamba

Rica Rwigamba ni umunyarwandakazi, inzobere mubijyanye n'ubukerarugendoyabaye umuyobozi mu ishami ry'ubukerarugendo mu ikigo k'igihugu gishinzwe iterambere RDB.

## Amashuri
Rica Rwigamba yize amashuri yisumbuye ku ikigo cy'amashuri cya St Marys School kuva 1995 kugera 1997 mu ishami ry'ubukungu-icyongereza n'igifaransa ( Economy-English literature and French), nyuma yakomereje amasomo ye muri kaminuza ya Makerere muri Uganda kuva 1998 kugera 2001 mu ishami ry'ububanyi n'amahanga. Nyuma yo gusoza kaminuza yakomerejeho ikiciro cya gatatu cya kaminuza (Master of Business administration) muri Kaminuza ya Oklahoma Christian University kuva 2014 kugera 2016.

## Amateka y'umuryango ahagarariye

Rica ubu ni umuyobozi mukuru wa gateganyo wa Mastercard Foundation mu Rwanda; ikomatanya ubuyobozi, kwihangira imirimo n'imibereho myiza. Ibi byagize ingaruka nziza ku rugendo rwe ubwo yakoraga muri guverinoma, abikorera ndetse n’imiryango mpuzamahanga ishyigikira guhanga imirimo ku rubyiruko. Intandaro ya byose, ni rwiyemezamirimo kumutima. Rica yihatira kwerekana ibyiza mu bantu itanga ubuyobozi, inkunga no kubatera inkunga mu rugendo rwabo rugana ku ntsinzi.Rica usanzwe ari igihugu Umuyobozi wa Mastercard Foundation mu Rwanda; ikomatanya ishyaka ry'ubuyobozi, kwihangira imirimo n'ingaruka z'imibereho. Ibi byagize ingaruka ku rugendo rwe ubwo yakoraga muri guverinoma, abikorera ndetse n’imiryango mpuzamahanga ishyigikira guhanga imirimo ku rubyiruko. Intandaro ya byose, ni rwiyemezamirimo kumutima. Rica yihatira kwerekana ibyiza mu bantu aho atanga ubujyanama m'ubuyobozi, inkunga n'ibitekerezo bibafasha kugera ku ntsinzi.

## Umwuga
Ugushyingo 2017 kugera Werurwe 2019 ya umuyobozi wa gahunda (Program manager) muri Mastercard foundation Rwanda, uyu mwanya yawukozeho umwaka n'amezi atanu. Muri Mata 2019 kugera Kanama 2019 yabaye umuyobozi mukuru wa gahunda (Senior Program manager) muri mastercard foundation, umwanya yamazeho amezi atanu gusa. Kanama 2019 nyuma yo gusoza inshingano yari afite zo kuba umuyobozi mukuru wa gahunda muri mastercard foundation, Rica yatangiye izindi nshingano muri uyu muryango nk'umuyobozi mukuru (country director of Mastercard Foundation), amaze imyaka ibiri kuri uyu mwanya. Mu biganiro byahuje Mastercard foundation n'ikigo cy'igihugu gishinzwe iterambere n'ubukerarugendo RDB, Rica Rwigamba yagize ati; "Ubufatanye dufitanye na RDB ni intambwe igaragara mu cyerekezo cyiza cyo kugera ku ntsinzi ya gahunda ya Hanga Ahazaza no gufasha urubyiruko gutera imbere mu bukerarugendo no mu kwakira abashyitsi mu Rwanda"

## Ibyagezweho
Rica Rwigamba wamenyekanye cyane ayobora ishami ry'ubukerarugendo muri **RDB**, yanditse igitabo kitwa "**Kibuno mpa amaguru**" iki gitabo kiri mu bwoko bw'ibitabo byo gufasha abana kwidagadura hakoreshejwe ibishushanyo byinshi n'amagambo make.

## Indanganturo